ଜୟ ଜୟ ଜଗନ୍ନାଥ ଜୟ ଲକ୍ଷ୍ମୀପତି
ଜଗନ୍ନାଥଙ୍କ ବନ୍ଦନା

ରାଗ କଳଶା  
<poem>ଜୟ ଜୟ ଜଗନ୍ନାଥ ଜୟ ଲକ୍ଷ୍ମୀପତି ।
କ୍ଷୀରସିନ୍ଧୁ ମଧ୍ଯରେ ସର୍ବଦା ଯାର ସ୍ଥିତି ॥୧॥  

ଅନନ୍ତ ଅଙ୍କରେ ସଦା ଯାହାର ଶୟନ । 
ଶଙ୍ଖ ଚକ୍ର ଗଦା ପଦ୍ମ ଶ୍ରୀକରେ ଶୋଭନ ॥୨॥ 

କୋଟି କୋଟି ବ୍ରହ୍ମାଣ୍ଡ ଯା ଲୋମମୂଳେ ଅଛି । 
ସେ ପ୍ରଭୁ ବିଚିତ୍ର ଲୀଳା ଜଗତେ ବ୍ଯାପିଛି ॥୩॥ 

ସ୍ଥାବର ଜଂଙ୍ଗମ କୀଟ ପତଙ୍ଗ ଶରୀରେ । 
ଅଲକ୍ଷିତ ରୂପେ ବିହରନ୍ତି ନିରନ୍ତରେ ॥୪॥

ସଦା ସିଦ୍ଧଗଣ ଯାର ପାଦପଦ୍ମ ଚିନ୍ତି । 
ଭୀଷଣ ସଂସାର ଶୋକ ତାପୁ ତରିଯାନ୍ତି ॥୫॥ 
 
ଯାହାଙ୍କ ମାୟାରେ ଏ ପୃଥିବୀ ଗତାଗତ । 
ଚନ୍ଦ୍ର ସୂର୍ଯ୍ୟ ଯାହା ଆଜ୍ଞା ପାଳନ୍ତି ନିୟତ ॥୬॥ 
 
ଗ୍ରୀଷ୍ମ ବରଷା ଶରତ ଷଡ଼ଋତୁ ଆଦି । 
ଏକ ପରେ ଏକ ଯାଉଛନ୍ତି କାର୍ଯ୍ୟ ସାଧି ॥୭॥
 
ଯେ ଦେବ ପାଳନ୍ତି ଏ ବ୍ରହ୍ମାଣ୍ଡ ଚରାଚର । 
ବୋଲେ ବିକ୍ରମ ତା ପାଦେ ଶରଣ ମୋହର ॥୭॥ 
</poem>
ବିଶ୍ୱନାଥ ଖୁଣ୍ଟିଆ ରଚନାବଳୀ